CELEX: 
Language: sl
Date: 2019-12-16 00:00:00
Title: IZVEDBENA UREDBA KOMISIJE (EU) …/… o opisu spremenljivk in dolžine, zahtev glede kakovosti in ravni podrobnosti časovnih vrst za posredovanje podatkov o mesečni brezposelnosti v skladu z Uredbo (EU) 2019/1700 Evropskega parlamenta in Sveta

EVROPSKA
                             KOMISIJA

                                                     Bruselj, 16.12.2019
                                                     C(2019) 8835 final

                       IZVEDBENA UREDBA KOMISIJE (EU) …/…

                                       z dne 16.12.2019

     o opisu spremenljivk in dolžine, zahtev glede kakovosti in ravni podrobnosti časovnih
        vrst za posredovanje podatkov o mesečni brezposelnosti v skladu z Uredbo (EU)
                          2019/1700 Evropskega parlamenta in Sveta

                                    (Besedilo velja za EGP)

SL                                                                                           SL
 ---pagebreak---                               IZVEDBENA UREDBA KOMISIJE (EU) …/…

                                                  z dne 16.12.2019

         o opisu spremenljivk in dolžine, zahtev glede kakovosti in ravni podrobnosti časovnih
            vrst za posredovanje podatkov o mesečni brezposelnosti v skladu z Uredbo (EU)
                              2019/1700 Evropskega parlamenta in Sveta

                                               (Besedilo velja za EGP)

     EVROPSKA KOMISIJA JE –
     ob upoštevanju Uredbe (EU) 2019/1700 Evropskega parlamenta in Sveta z dne 10. oktobra
     2019 o ustanovitvi skupnega okvira za evropsko statistiko v zvezi z osebami in gospodinjstvi
     na podlagi podatkov na individualni ravni, zbranih z vzorci, spremembi uredb (ES)
     št. 808/2004, (ES) št. 452/2008 in (ES) št. 1338/2008 Evropskega parlamenta in Sveta in
     razveljavitvi Uredbe (ES) št. 1177/2003 Evropskega parlamenta in Sveta ter Uredbe Sveta
     (ES) št. 577/981 in zlasti člena 7(3) Uredbe,
     ob upoštevanju naslednjega:
     (1)      Zagotavljanje podatkov o mesečni brezposelnosti s strani držav članic je ključnega
              pomena pri obveščanju Komisije (Eurostata) in tako podpira ključne prednostne
              naloge Unije za rast in ustvarjanje delovnih mest z zagotavljanjem uporabe
              pravočasnih in primerljivih podatkov za oblikovanje in spremljanje politik Unije,
              usmerjenih v navedene prednostne naloge.
     (2)      Podatki o mesečni brezposelnosti se uporabijo za izračun stopnje mesečne
              brezposelnosti, ki je eden glavnih evropskih ekonomskih kazalnikov2.
     (3)      Statistika mesečne brezposelnosti bi morala temeljiti na mednarodno dogovorjenih
              konceptih, kot jih je opredelila Mednarodna organizacija dela (v nadaljnjem besedilu:
              MOD).
     (4)      Če države članice ne pripravijo statistike mesečne brezposelnosti v skladu z
              opredelitvijo MOD, bi morale zbirati ocene mesečne brezposelnosti ali Komisiji
              (Eurostatu) pošiljati podatke o mesečni brezposelnosti, ki bi takšne mesečne ocene
              pripravljala v njihovem imenu.
     (5)      Podatki o mesečni brezposelnosti bi morali meriti brezposelnost v referenčnem
              mesecu po prilagoditvi zaradi morebitnih sezonskih učinkov brez prekomernega
              niveliranja. Morali bi biti skladni s četrtletnimi podatki, zbranimi na področju delovne
              sile v skladu z Uredbo (EU) 2019/1700.
     (6)      Države članice bi morale pošiljati podatke o mesečni brezposelnosti po natančnem
              časovnem razporedu, tako da lahko Komisija (Eurostat) izpolni zahteve uporabnikov
              glede pravočasnosti.

     1
              UL L 261I, 14.10.2019, str. 1.
     2
              Sporočilo Komisije Evropskemu parlamentu in Svetu o statistiki za euroobmočje „Towards improved
              methodologies for eurozone statistics and indicators“ (Na poti k boljšim metodologijam za statistiko in
              kazalnike na območju eura), COM(2002) 661 final.

SL                                                          1                                                           SL
 ---pagebreak---      (7)    Kakovost podatkov o mesečni brezposelnosti bi bilo treba spremljati s sklopom
            skupno dogovorjenih in enotno uporabljenih kazalnikov.
     (8)    Ukrepi iz te uredbe so v skladu z mnenjem Odbora za evropski statistični sistem –
     SPREJELA NASLEDNJO UREDBO:

                                                    Člen 1
                                             Predmet urejanja
     Ta uredba določa spremenljivke, dolžino, raven podrobnosti in zahteve glede kakovosti
     podatkov o mesečni brezposelnosti, ki se v skladu z Uredbo (EU) 2019/1700 posredujejo
     Komisiji (Eurostatu).

                                                    Člen 2
                                            Opredelitev pojmov
     V tej uredbi se uporabljajo naslednje opredelitve pojmov:

     (1) „statistika mesečne brezposelnosti“ pomeni evidenco števila zaposlenih in brezposelnih
     oseb ter izpeljane „stopnje mesečne brezposelnosti“ v skladu z opredelitvijo MOD3, kakor se
     izvaja na področju delovne sile v skladu z Uredbo (EU) 2019/1700;
     (2) „stopnja mesečne brezposelnosti“ pomeni število brezposelnih oseb, deljeno s številom
     zaposlenih in brezposelnih oseb za referenčni mesec;
     (3) „podatki o mesečni brezposelnosti“ pomenijo evidenco števila brezposelnih oseb, ki so
     vpisane v javnih službah za zaposlovanje držav članic;
     (4) „ocene mesečne brezposelnosti“ pomenijo kombinacijo četrtletnih podatkov na podlagi
     opredelitve MOD, kot se izvaja na področju delovne sile v skladu z Uredbo (EU) 2019/1700,
     in mesečne registrirane brezposelnosti;
     (5) „podatki o mesečni brezposelnosti“ pomenijo podatke, ki se posredujejo v skladu s to
     uredbo, in sicer statistika mesečne brezposelnosti, podatki o mesečni brezposelnosti ali ocene
     mesečne brezposelnosti;
     (6) „referenčni mesec“ pomeni sklop tednov, sestavljen na naslednji način:
     – vsak teden, ki spada v referenčno četrtletje, kot je določeno za četrtletne podatke, zbrane na
     področju delovne sile v skladu z Uredbo (EU) 2019/1700, se dodeli le enemu od treh
     referenčnih mesecev, ki spadajo v navedeno četrtletje;
     – tedni, ki so v celoti v enem koledarskem mesecu, se dodelijo ustreznemu referenčnemu
     mesecu;
     – tedni, ki segajo čez dva koledarska meseca, se dodelijo enemu od dveh ustreznih
     referenčnih mesecev.

                                                    Člen 3
                                            Zahteve za podatke

     3
            Kot je bilo sprejeta 11. oktobra 2013 na 19. mednarodni konferenci statistikov dela v njeni prvi
            resoluciji o statistiki dela, zaposlovanja in uporabi dela.

SL                                                     2                                                       SL
 ---pagebreak---      1.   Države članice posredujejo Komisiji (Eurostatu) statistiko mesečne brezposelnosti
          [možnost 1]; podatke o mesečni brezposelnosti [možnost 2] ali ocene mesečne
          brezposelnosti [možnost 3].
     2.   Podatkovni nizi, ki vsebujejo statistiko mesečne brezposelnosti, vključujejo mesečno
          statistiko, ki je reprezentativna za celoten referenčni mesec.
     3.   Podatkovni nizi, ki vsebujejo podatke o mesečni brezposelnosti, vključujejo podatke
          o številu oseb, ki so bile v danem obdobju koledarskega meseca registrirane kot
          brezposelne.
     4.   Podatki o registrirani brezposelnosti, uporabljeni pri pripravi ocen mesečne
          brezposelnosti, ustrezajo številu oseb, ki so bile v danem obdobju koledarskega
          meseca registrirane kot brezposelne.
     5.   Imena in opredelitve spremenljivk, ki se posredujejo, so tiste, ki so navedene v
          Prilogi I za statistiko mesečne brezposelnosti [možnost 1], v Prilogi II za podatke o
          mesečni brezposelnosti [možnost 2] in v Prilogi III za ocene mesečne brezposelnosti
          [možnost 3].

                                             Člen 4
                                     Roki za posredovanje
     1.   Podatki o mesečni brezposelnosti se posredujejo vsak mesec v rokih, določenih v
          Prilogi V k Uredbi (EU) 2019/1700:
          (a)   za države članice, ki so izbrale možnost 1, se statistika mesečne brezposelnosti
                pošlje v 27 dneh po koledarskem mesecu;
          (b)   za države članice, ki so izbrale možnost 2, se podatki o mesečni brezposelnosti
                pošljejo v 25 dneh po koledarskem mesecu;
          (c)   za države članice, ki so izbrale možnost 3, se ocene mesečne brezposelnosti
                pošljejo v 25 dneh po koledarskem mesecu.
     2.   V mesecih, ko so navedeni roki v soboto ali nedeljo, je dejanski rok naslednji
          ponedeljek. Podatki o brezposelnosti za referenčni mesec november se pošljejo do
          31. decembra.
          Pošiljanje podatkov se začne najpozneje za referenčni mesec maj 2021.

                                             Člen 5
                                        Pretekle serije
     1.   Za države članice, ki so se odločile predložiti statistike mesečne brezposelnosti
          [možnost 1] ali ocene mesečne brezposelnosti [možnost 3]:
          (a)   prvo posredovanje za referenčni mesec maj 2021 vključuje tudi statistike
                mesečne brezposelnosti oziroma ocene mesečne brezposelnosti za referenčne
                mesece od januarja do aprila 2021;
          (b)   posredovanje za referenčni mesec april 2022 vključuje časovne vrste brez
                prekinitev za statistiko mesečne brezposelnosti oziroma ocene mesečne
                brezposelnosti za vse referenčne mesece za nazaj do vključno januarja 2009;
          (c)   posredovanje od referenčnega meseca maja 2022 naprej vključuje revidirane
                serije za nazaj do januarja 2009.

SL                                              3                                                  SL
 ---pagebreak---      2.      Za države članice, ki so se odločile, da bodo predložile podatke o mesečni
             brezposelnosti [možnost 2], prvo pošiljanje za referenčni mesec maj 2021 vključuje
             tudi podatke o mesečni brezposelnosti za nazaj do januarja 2009.

                                                Člen 6
                                            Viri in metode
     1.      Do najpozneje [Urad za publikacije: prosimo, vstavite datum 6 mesecev po začetku
             veljavnosti te uredbe], države članice, ki so se odločile predložiti ocene mesečne
             brezposelnosti [možnost 3] oziroma predložiti podatke o mesečni brezposelnosti
             [možnost 2], Komisiji (Eurostatu) pošljejo opis virov in metod, uporabljenih za
             pripravo ocen mesečne brezposelnosti, oziroma podatke o mesečni brezposelnosti.
     2.      Države članice, ki so se odločile predložiti statistiko mesečne brezposelnosti
             [možnost 1], posredujejo samo opis metod, uporabljenih za izpeljavo mesečne
             statistike iz četrtletnih podatkov, zbranih na področju delovne sile v skladu z Uredbo
             (EU) 2019/1700.
     3.      Države članice obvestijo Komisijo (Eurostat) dva meseca, preden izvedejo kakršne
             koli spremembe opisa, predloženega v skladu z odstavkom 1 ali 2, in pošljejo
             posodobljeno dokumentacijo najpozneje 6 mesecev po izvedbi sprememb.
     4.      Države članice v vsako mesečno posredovanje vključijo informacije o morebitnih
             prekinitvah serije ter o drugih posebnih dogodkih, ki bi lahko vplivali na
             primerljivost skozi čas.

                                                Člen 7
                                       Zahteve glede kakovosti
     1.      Komisija (Eurostat) spremlja kakovost skupne stopnje mesečne brezposelnosti v
             skladu s konceptom MOD, ki ga objavijo države članice (možnosti 1 in 3) ali
             Eurostat (možnost 2) kot glavni kazalnik.
     2.      Kakovost skupne stopnje mesečne brezposelnosti se spremlja vsaka tri leta s sklopom
             kazalnikov in pragov iz Priloge IV.

                                                Člen 8
                                         Začetek veljavnosti
     Ta uredba začne veljati dvajseti dan po objavi v Uradnem listu Evropske unije.

     Ta uredba je v celoti zavezujoča in se neposredno uporablja v vseh državah članicah.
     V Bruslju, 16.12.2019

                                                                Za Komisijo
                                                                Predsednica
                                                         Ursula VON DER LEYEN

SL                                                 4                                                  SL
 ---documentbreak---                              EVROPSKA
                             KOMISIJA

                                                     Bruselj, 16.12.2019
                                                     C(2019) 8835 final

                                                     ANNEXES 1 to 4

                                          PRILOGE

                                              k

                       Izvedbeni uredbi Komisije (EU) .../... z dne XXX

     o opisu spremenljivk in dolžine, zahtev glede kakovosti in ravni podrobnosti časovnih
        vrst za posredovanje podatkov o mesečni brezposelnosti v skladu z Uredbo (EU)
                          2019/1700 Evropskega parlamenta in Sveta

SL                                                                                           SL
 ---pagebreak---                                              PRILOGA I
           Statistika mesečne brezposelnosti, predložena v skladu s členom 3(1) [možnost 1]

     Ime                  Opis                                      Statistične prilagoditve
                          Število žensk, starih od 15 do 24 let, ki – ni desezonirano
     NAT_LFS_PRI.Y
                          so v skladu s konceptom MOD v – desezonirano
     .F.MON.UNEMP
                          referenčnem mesecu brezposelne.           – trend

                          Število žensk, starih od 15 do 24 let, ki – ni desezonirano
     NAT_LFS_PRI.Y
                          so v skladu s konceptom MOD v – desezonirano
     .F.MON.EMPL
                          referenčnem mesecu zaposlene.             – trend

     NAT_LFS_PRI.Y Število moških, starih od 15 do 24 let, ki – ni desezonirano
     .M.MON.UNEMP so v skladu s konceptom MOD v – desezonirano
                   referenčnem mesecu brezposelni.            – trend

                          Število moških, starih od 15 do 24 let, ki – ni desezonirano
     NAT_LFS_PRI.Y
                          so v skladu s konceptom MOD v – desezonirano
     .M.MON.EMPL
                          referenčnem mesecu zaposleni.              – trend

                          Število žensk, starih od 25 do 74 let, ki – ni desezonirano
     NAT_LFS_PRI.O
                          so v skladu s konceptom MOD v – desezonirano
     .F.MON.UNEMP
                          referenčnem mesecu brezposelne.           – trend

                          Število žensk, starih od 25 do 74 let, ki – ni desezonirano
     NAT_LFS_PRI.O
                          so v skladu s konceptom MOD v – desezonirano
     .F.MON.EMPL
                          referenčnem mesecu zaposlene.             – trend

     NAT_LFS_PRI.O Število moških, starih od 25 do 74 let, ki – ni desezonirano
     .M.MON.UNEMP so v skladu s konceptom MOD v – desezonirano
                   referenčnem mesecu brezposelni.            – trend

                          Število moških, starih od 25 do 74 let, ki – ni desezonirano
     NAT_LFS_PRI.O
                          so v skladu s konceptom MOD v – desezonirano
     .M.MON.EMPL
                          referenčnem mesecu zaposleni.              – trend

SL                                                1                                            SL
 ---pagebreak---                                            PRILOGA II
           Podatki o mesečni brezposelnosti, predloženi v skladu s členom 3(1) [možnost 2]

     Ime                            Opis                           Statistične prilagoditve

     PREA.Y.F.MON.UNEMP             Število žensk, starih od 15 do – ni desezonirano
                                    24 let, ki so v skladu z
                                    nacionalnim registrom v
                                    danem obdobju koledarskega
                                    meseca brezposelne.

     PREA.Y.M.MON.UNEMP             Število moških, starih od 15 – ni desezonirano
                                    do 24 let, ki so v skladu z
                                    nacionalnim registrom v
                                    danem obdobju koledarskega
                                    meseca brezposelni.

     PREA.O.F.MON.UNEMP             Število žensk, starih od 25 do – ni desezonirano
                                    74 let, ki so v skladu z
                                    nacionalnim registrom v
                                    danem obdobju koledarskega
                                    meseca brezposelne.

     PREA.O.M.MON.UNEMP             Število moških, starih od 25 – ni desezonirano
                                    do 74 let, ki so v skladu z
                                    nacionalnim registrom v
                                    danem obdobju koledarskega
                                    meseca brezposelni.

SL                                               2                                            SL
 ---pagebreak---                                          PRILOGA III
           Ocene mesečne brezposelnosti, predložene v skladu s členom 3(1) [možnost 3]

     Ime                        Opis                           Statistične prilagoditve
                                Število žensk, starih od 15 do – ni desezonirano
     NAT_LFS_PRI.Y.F.MON.
                                24 let, ki so v referenčnem – desezonirano
     UNEMP
                                mesecu brezposelne.            – trend

                                Število žensk, starih od 15 do – ni desezonirano
     NAT_LFS_PRI.Y.F.MON.
                                24 let, ki so v referenčnem – desezonirano
     EMPL
                                mesecu zaposlene.              – trend

     NAT_LFS_PRI.Y.M.MON Število moških, starih od 15 do – ni desezonirano
                         24 let, ki so v referenčnem – desezonirano
     .UNEMP
                         mesecu brezposelni.             – trend

     NAT_LFS_PRI.Y.M.MON Število moških, starih od 15 do – ni desezonirano
                         24 let, ki so v referenčnem – desezonirano
     .EMPL
                         mesecu zaposleni.               – trend

                                Število žensk, starih od 25 do – ni desezonirano
     NAT_LFS_PRI.O.F.MON.
                                74 let, ki so v referenčnem – desezonirano
     UNEMP
                                mesecu brezposelne.            – trend

                                Število žensk, starih od 25 do – ni desezonirano
     NAT_LFS_PRI.O.F.MON.
                                74 let, ki so v referenčnem – desezonirano
     EMPL
                                mesecu zaposlene.              – trend

     NAT_LFS_PRI.O.M.MON Število moških, starih od 25 do – ni desezonirano
                         74 let, ki so v referenčnem – desezonirano
     .UNEMP
                         mesecu brezposelni.             – trend

     NAT_LFS_PRI.O.M.MON Število moških, starih od 25 do – ni desezonirano
                         74 let, ki so v referenčnem – desezonirano
     .EMPL
                         mesecu zaposleni.               – trend

SL                                             3                                          SL
 ---pagebreak---                                             PRILOGA IV
                                              Kakovost

     Kakovost skupne stopnje mesečne brezposelnosti se spremlja s sklopom kazalnikov za
     merjenje nestanovitnosti in revizij, kot je podrobneje opisano v nadaljevanju.
     Kazalniki se izračunajo na podlagi zadnjih 36 mesečnih opazovanj, razpoložljivih od maja
     2022.
     Navedene kazalnike Komisija (Eurostat) posodobi vsaka tri leta.

     Nestanovitnost
     – Korelacija mesečnih sprememb, izračunana pred zaokrožitvijo, kot Pearsonov koeficient
     korelacije med serijo mesečnih sprememb in isto serijo, zamaknjeno za en mesec (tj.
     koeficient avtokorelacije prvega reda). Navedeni kazalnik bi moral ostati v razmiku [–0.30;
     0,75].
     – Pogostost dvojnih velikih preobratov, izračunana kot delež opazovanj, pred katerimi sta dva
     zaporedna velika preobrata v nasprotnih smereh. Velik preobrat se prikaže, kadar se stopnja
     mesečne brezposelnosti razlikuje za 0,2 odstotne točke ali več. Navedeni kazalnik bi moral
     ostati pod 5 %.

     Revizije
     – Pogostost zelo velikih revizij ravni, izračunanih kot delež mesečnih opazovanj ravni, ki so
     med prvo oceno in revidiranimi podatki, objavljenimi šest mesecev pozneje, popravljene za
     več kot 0,3 odstotne točke. „Raven“ ustreza vrednosti stopnje mesečne brezposelnosti v
     danem referenčnem mesecu. Navedeni kazalnik bi moral ostati pod 10 %.
     – Pogostost velikih revizij mesečnih sprememb, ki se izračuna kot delež opazovanj z
     mesečnimi spremembami, ki so med prvo oceno in revidiranimi podatki, objavljenimi šest
     mesecev pozneje, popravljene za 0,2 odstotne točke ali več. Ta kazalnik bi moral ostati pod
     10 %.

SL                                                4                                                  SL